Tom Russell

Tom Russell (født Thomas George Russell; 1953) er en amerikansk sanger og låtskriver. 

Selv om Tom Russell ofte blir identifisert med country og western-tradisjonen har hans musikk også elementer fra folkemusikk, tex-mex, irske og også norske tradisjoner. Hans sanger har blitt innspilt av musikere som Johnny Cash, Nanci Griffith, Dave Alvin og andre. Tom Russell har slekt i Norge og har gjentatte ganger skrevet sanger om Norge. Han åpnet festivalen Vossajazz i 1999 med sin folkemusikkopera The Man From God Knows Where. I tillegg til sin musikk har han også utgitt en roman og en bok om å skrive sanger sammen med medforfatter Sylvia Tyson.

 Tidlige karriere 
Russell ble utdannet fra University of California med eksamen i kriminologi i 1971 og var også lærer på en skole i Nigeria samtidig med Biafra-krigen. Han bodde også i Spania og Norge, og arbeidet en tid på et sirkus i Puerto Rico. Han begynte sin musikalske karriere tidlig på 1970-tallet i Vancouver, blant annet med å spille på strippebarer. Senere flyttet han til Texas og dannet et band med sangeren og pianisten Patricia Hardin. De spilte inn to album, men skilte lag i 1979 på samme tid hvor Russell drev vekk fra musikkindustrien.

Mens han jobbet som en drosjesjåfør i Queens møtte Russell gitaristen Andrew Hardin (ikke i slekt med Patricia Hardin). Etter å ha hørt hans sanger overtalte Hardin ham til at de skulle danne et nytt band. Kort tid etter dette var Robert Hunter fra Grateful Dead passasjer i Russells drosje. Russell sang «Gallo Del Cielo» for ham. En imponert Hunter inviterte Russel og Hardin til å bli med ham på scenen i New Yorks Bitter End, og deretter ble de Hunters faste åpningsnummer. Hardin forble fast som Russells medmusikant til april 2006.

 Tom Russell Band 
På 1980-tallet publiserte Russell fire album som ble kreditert Tom Russell Band som besto av Russell, Hardin og trekkspill-mesteren Fats Kaplin. Disse albumene blandet elementer fra folkemusikk, country og rock, og ofte også musikk som var inspirert av sørvest området i USA, det såkalte amerikansk «blue collar»-livet, og fra hendelser fra hans eget fargerike liv, som for eksempel sangen Road to Bayamon, en konsertfavoritt, som handlet om hans tid i Puerto Rico. Siden midten av 1980-tallet har han delvis vært bosatt i Oslo, og han har tidligere spilt inn tre album i Norge.

Hans tilnærming til historiefortellinger ble også vist i sanger som Haley's Comet, som også har blitt spilt inn av medforfatter Dave Alvin og forteller om de siste triste dagene til Bill Haley. I 1987 samarbeidet han med Ian Tyson på en ny versjon av Gallo del Cielo som vant prisen CMA Award for årets beste singel.

 Mannen fra Gud vet hvor 
På 1990-tallet utga Russell et antall soloalbum, samarbeid med blues-sanger Barrence Whitfield på to album, og spilte også inn et akustisk album som mikset nytt materiale med hans favorittsanger med cowboy-temaer. Han så også at en ny versjon av hans sang Outbound Plane ble en Top Ten-country hit med Syzy Bogguss. Imidlertid ble hans mest betydningsfull album på 1990-tallet hans folkemusikkopera The Man From Gods Knows Where (1999).

Ved å trekke på musikk fra Norge og Irland i tillegg til amerikansk folkemusikk og country tok albumet form som en sangsyklus som sporet reisene til Russells forfedre fra Europa, henholdsvis fra Norge og Irland, to av de land hvor flest mennesker emigrerte til USA i den store emigrasjonsbølgen. 

Albumet ble spilt inn i Norge, faktisk nært det sted hvor hans tippoldefar ble født i 1847. Albumet har andre sangere som Iris Dement, Dolores Keane og Dave Van Ronk som spiller stemmene til Russells ulike forfedre og forteller deres historier. I tillegg spiller den irske fløytisten og sekkepiperen Eoin O'Riabaigh og fra Norge bidro blant annet Annbjørg Lien på hardingfele og nøkkelharpe, Knut Reiersrud som multi-instrumentalist, og med vokale bidrag fra Kari Bremnes og Sondre Bratland. Erik Hillestad produserte og albumet er i Norge utgitt på Kirkelig Kulturverksted.

Arbeidstittelen på albumet var lenge etter en av sangene, American Primitive Man, men under et besøk i Downpatrick i Nord-Irland fikk han høre sangen om sin navnebror Thomas Russell, som i 1798 ble hengt etter et opprør sør for Belfast. Tittelen på albumet er også identisk med rammefortellingen som binder sammen hele fortellingen. Kjernen er jakten på egen identitet:

«Have you forgotten who you are?
Have you forgotten why you came?»

 Hotwalker 
Russells album de siste årene har vært tungt influert av hans nåværende hjemby, El Paso. Album som Borderland har den sterkt Tex-Mex-influerte sangen om livet på begge sider av grensen.

I 2005 utga Russel Hotwalker, den andre delen i hans planlagte Americana-trilogi, den første delen av The Man From God Knows Where. Dette konseptalbumet var hovedsakelig inspirert av hans korrespondanse med forfatteren Charles Bukowski. Undertittelen var A Ballad for Gone America og hadde sanger og opplesninger, mange av dem framført av en annen venn av Bukowski, sirkusdvergen Jack Horton. Innspilte biter av stemmene fra Lenny Bruce og Edward Abbey blir også hørt på albumet som tar form som en musikal-collage og et sørgedikt over det USA fra Russells barndom og til beat-generasjonen.

I tillegg til å arbeide med ny musikk har Russell også stilt ut sine kunstverk og organiserer en årlig transamerikansk «musikktog» som inneholder kunstverksteder og konserter om bord et eldgammel langdistanse damptog.

 Plateutgvielser 
 Album 
 1984: Heart On a Sleeve
 1987: Road to Bayamon
 1989: Poor Man's Dream
 1991: Hurricane Season
 1991: Cowboy Real
 1993: Hillbilly Voodoo
 1993: Box of Visions
 1994: Cowboy Mambo
 1995: Rose of the San Joaquin
 1997: Songs of the West
 1997: The Long Way Around
 1999: The Man From God Knows Where
 2001: Borderland
 2001: All Around These Northern Towns
 2003: Modern Art
 2004: Indians, Cowboys, Horses, Dogs
 2005: Hotwalker: Charles Bukowski and a Ballad For a Gone America
 2006: Love & Fear

 DVD 
 2005: Hearts on the Line

Referanser

 Eksterne lenker   



 Hightone Records 
 Yngve Nedrebø: The Man From God Knows Where (norsk)

Kategori:Låtskrivere fra USA
Kategori:Sangere fra USA
Kategori:Personer fra Los Angeles